Document ID: 31996R2080

KOMISSION ASETUS (EY) N:o 2080/96,
annettu 30 päivänä lokakuuta 1996,
rasvattoman maitojauheen myyntiä julkisista varastoista koskevien asetusten (ETY) N:o 2213/76 ja (ETY) N:o 3398/91 sekä julkisesti varastoidun voin myynnistä annetun asetuksen (ETY) N:o 2315/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan ja 7 artiklan 5 kohdan,
sekä katsoo, että
rasvattoman maitojauheen myynnistä julkisista varastoista 10 päivänä syyskuuta 1976 annetussa komission asetuksessa (ETY) N:o 2213/76 (3), sellaisena kuin se on viimeksi muutettuna asetuksella (EY) N:o 1802/95 (4), julkisesti varastoidun voin myynnistä 24 päivänä syyskuuta 1976 annetussa komission asetuksessa (ETY) N:o 2315/76 (5), sellaisena kuin se on viimeksi muutettuna asetuksella (EY) N:o 1802/95, ja rehuseosten valmistukseen tarkoitetun rasvattoman maitojauheen myynnistä tarjouskilpailun perusteella 20 päivänä marraskuuta 1991 annetussa komission asetuksessa (ETY) N:o 3398/91 (6), sellaisena kuin se on viimeksi muutettuna asetuksella (EY) N:o 1802/95, säädetään rasvattoman maitojauheen ja julkisesti varastoidun voin varastoista poistamista koskevista säännöksistä; on suotavaa täydentää kyseisiä säännöksiä ja täsmentää, että tuotteet on jaettava noudattaen sääntöä "ensimmäisenä tuotu poistetaan ensimmäisenä",
asetuksen (ETY) N:o 3398/91 7 artiklan 1 kohdassa tarkoitettu tarjouskilpailuvakuus ja saman asetuksen 8 artiklan 2 kohdassa tarkoitettu jalostusvakuus on tarkoitettu varmistamaan pääasialliset vaatimukset, joihin kuuluu erityisesti tiettyjen määräaikojen noudattaminen; näistä säännöistä olisi tehtävä joustavampia säätämällä, että tiettyjen edellä mainittujen määräaikojen noudattaminen on toissijainen vaatimus, ja
tässä asetuksessa säädetyt toimenpiteet ovat maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2213/76 2 artiklaan 4 kohta seuraavasti:
"4. Interventioelin myy rasvattoman maitojauheen sen varastoontulopäivän mukaisesti aloittaen käytettävissä olevan kokonaismäärän tai tarvittaessa toimijan osoittamassa varastossa tai varastoissa käytettävissä olevan määrän vanhimmasta tuotteesta."
2 artikla
Lisätään asetuksen (ETY) N:o 2315/76 2 artiklaan 3 kohta seuraavasti:
"3. Interventioelin myy voin sen varastoontulopäivän mukaisesti aloittaen käytettävissä olevan kokonaismäärän tai tarvittaessa toimijan osoittamassa varastossa tai varastoissa käytettävissä olevan määrän vanhimmasta tuotteesta."
3 artikla
Muutetaan asetus (ETY) N:o 3398/91 seuraavasti:
1) Poistetaan 7 artiklan 1 kohdassa ilmaisu "11 artiklan 2 kohdassa tarkoitetussa määräajassa".
2) Poistetaan 8 artiklan 2 kohdassa ilmaisu "annetussa määräajassa tapahtuvaa".
3) Korvataan 9 artiklan 2 kohta seuraavasti:
"2. Interventioelin ratkaisee tarjouskilpailun ottaen huomioon seuraavat säännöt:
a) rasvatonta maitojauhetta koskeva tarjouskilpailu ratkaistaan tuotteen varastoontulopäivän mukaisesti siten, että aloitetaan käytettävissä olevan kokonaismäärän tai tarvittaessa toimijan osoittamassa varastossa tai varastoissa käytettävissä olevan määrän vanhimmasta tuotteesta;
b) tarjouskilpailun voittaa korkeimman hinnan tarjoava, sanotun kuitenkaan rajoittamatta 1 kohdan säännösten soveltamista. Jos käytettävissä olevaa määrää ei ole käytetty loppuun, tarjouskilpailu ratkaistaan jäljellä olevan määrän osalta muiden tarjouksentekijöiden eduksi hintatarjousten mukaisesti siten, että aloitetaan korkeimmasta hinnasta;
c) jos tarjouksen hyväksyminen johtaisi vielä käytettävissä olevan rasvattoman maitojauheen määrän ylittymiseen kyseisen varaston osalta, tarjouskilpailu ratkaistaan kyseisen tarjouksentekijän eduksi ainoastaan tämän määrän osalta. Interventioelin voi kuitenkin yhteisymmärryksessä tarjouksentekijän kanssa osoittaa muita varastoja tarjouksen määrän saavuttamiseksi;
d) jos käytettävissä oleva määrä ylittyy hyväksyttäessä yhden varaston osalta saman hintatarjouksen tehneet useammat tarjoukset, tarjouskilpailu ratkaistaan jakamalla käytettävissä oleva määrä suhteessa kyseisissä tarjouksissa oleviin määriin. Jos määrien jakaminen tällä tavoin kuitenkin johtaisi alle viiden tonnin määriin, tarjouskilpailu ratkaistaan arvalla."
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä lokakuuta 1996.

Labels: 3
17